**J E G Y Z Ő K Ö N Y V**

**Készült:** Iszkaszentgyörgy és Bakonykúti Községi Önkormányzatok Képviselő-testületeinek 2017. május 24-én megtartott nyilvános együttes testületi üléséről.

**Az ülés helye:** Községháza (Iszkaszentgyörgy, Kossuth tér 1.) I. emeleti tanácskozóterme

**Jelen vannak Iszkaszentgyörgy részéről:**

Gáll Attila polgármester

Kadlecsik Gabriella képviselő

Szonn Ibolya Mária képviselő

Validuda Ferenc képviselő

**Távol vannak:**

Ampli Ferenc alpolgármester

Pallag Róbert képviselő

Tóth Károly képviselő

**Jelen vannak Bakonykúti részéről:**

Marics József polgármester

Szalmási Tamás Ferencné alpolgármester

Horváth István képviselő

Kaufman Jenőné képviselő

**Távol vannak:**

Hajdú Csaba képviselő

**Tanácskozási joggal:**

Kovács Edit jegyző

---------------------

**Gáll Attila Iszkaszentgyörgy polgármestere:**

Köszöntötte a megjelenteket, majd megállapította, hogy az ülés, az Iszkaszentgyörgyi Képviselő-testület részéről határozatképes, mert a Képviselő-testület megválasztott **7** tagja közül **4** fő képviselő jelen van. Felhívta a figyelmet arra, hogy az ülésről hangfelvétel készül.

Javaslatot tett az ülés napirendjére a meghívó szerinti napirend tárgyalásával.

*Iszkaszentgyörgy Község Önkormányzat Képviselő-testülete 4 igen szavazattal, ellenszavazat és tartózkodás nélkül a következő határozatot hozta:*

**Iszkaszentgyörgy Községi Önkormányzat Képviselő-testületének**

**83/2017. (V.24.) önkormányzati határozata**

***az ülés napirendjéről***

Iszkaszentgyörgy Községi Önkormányzat Képviselő-testülete a 2017. május 24-i együttes ülés napirendjét az alábbiak szerint fogadja el:

1. Beszámoló az Iszkaszentgyörgyi Közös Önkormányzati Hivatal 2016. évi költségvetésének végrehajtásáról – a jegyző előterjesztésében
2. Beszámoló az Iszkaszentgyörgyi Közös Önkormányzati Hivatal 2016. évi munkájáról – a jegyző előterjesztésében
3. Javaslat az óvodai nevelésre vonatkozó feladat-ellátási megállapodás felülvizsgálatára
4. Egyebek

-------------------------------

**Marics József Bakonykúti polgármestere:**

Köszöntötte a megjelenteket, majd megállapította, hogy az ülés a Bakonykúti Képviselő-testület részéről határozatképes, mert a Képviselő-testület megválasztott **5** tagja közül **4** fő képviselő jelen van.

Javaslatot tett az ülés napirendjére a meghívó szerinti napirend tárgyalásával.

*Bakonykúti Község Önkormányzat Képviselő-testülete 4 igen szavazattal, ellenszavazat és tartózkodás nélkül a következő határozatot hozta:*

**Bakonykúti Községi Önkormányzat Képviselő-testületének**

**38/2016. (V.24.) önkormányzati határozata**

***az ülés napirendjéről***

Bakonykúti Községi Önkormányzat Képviselő-testülete a 2017. május 24-i együttes ülés napirendjét az alábbiak szerint fogadja el:

**Napirend:**

1. Beszámoló az Iszkaszentgyörgyi Közös Önkormányzati Hivatal 2016. évi költségvetésének végrehajtásáról – a jegyző előterjesztésében
2. Beszámoló az Iszkaszentgyörgyi Közös Önkormányzati Hivatal 2016. évi munkájáról – a jegyző előterjesztésében
3. Javaslat az óvodai nevelésre vonatkozó feladat-ellátási megállapodás felülvizsgálatára
4. Egyebek

----------------------------------------

**NAPIREND TÁRGYALÁSA**

1. **Beszámoló az Iszkaszentgyörgyi Közös Önkormányzati Hivatal 2016. évi költségvetésének végrehajtásáról – a jegyző előterjesztésében**

**Kovács Edit jegyző:**

A költségvetés végrehajtásával kapcsolatban elmondta, hogy a költségvetési táblákat és a szöveges beszámolót a képviselők előzőleg megismerésre megkapták, szóban nem kívánt a leírtakhoz hozzátenni. Megkérdezte, van-e a képviselők közül valakinek kérdése, ill. véleménye a beszámolóval kapcsolatban.

**Gáll Attila Iszkaszentgyörgy polgármestere:**

Emlékeztette a képviselőket, hogy a Közös Hivatal 8 álláshellyel rendelkezik, 7,18 főre kap támogatást. A 8 álláshelyből 7 fő teljes munkaidős, és 1 fő négy órás munkavállaló látta el a hivatali teendőket. Véleménye szerint a közös hivatal jól működik, költségtakarékos évet zártak. Elfogadásra javasolta a beszámolót.

*Iszkaszentgyörgy Község Önkormányzat Képviselő-testülete 4 igen szavazattal, ellenszavazat és tartózkodás nélkül a következő határozatot hozta:*

**Iszkaszentgyörgy Községi Önkormányzat Képviselő-testületének**

**84/2017. (V.24.) önkormányzati határozata**

***az Iszkaszentgyörgyi Közös Önkormányzati Hivatal 2016. évi költségvetésének végrehajtásáról***

Iszkaszentgyörgy Község Önkormányzat Képviselő-testülete az Iszkaszentgyörgyi Közös Önkormányzati Hivatal 2016. évi költségvetésének végrehajtásáról szóló beszámolót 38.755.514,- Ft teljesített bevétellel és 38.362.556 Ft teljesített kiadással – a csatolt előterjesztés szerinti tartalommal elfogadta.

Határidő: 2017. május 31.

Felelős: jegyző

---------------------------------

**Marics József Bakonykúti polgármestere:**

Elmondta, hogy a költségvetés túlnyomó részét a bérek képezik, látszik a takarékos gazdálkodás. Javasolta a zárszámadás elfogadását.

*Bakonykúti Község Önkormányzat Képviselő-testülete 4 igen szavazattal, ellenszavazat és tartózkodás nélkül a következő határozatot hozta:*

**Bakonykúti Községi Önkormányzat Képviselő-testületének**

**39/2017. (V.24.) önkormányzati határozata**

***az Iszkaszentgyörgyi Közös Önkormányzati Hivatal 2016. évi költségvetésének végrehajtásáról***

Bakonykúti Község Önkormányzat Képviselő-testülete az Iszkaszentgyörgyi Közös Önkormányzati Hivatal 2016. évi költségvetésének végrehajtásáról szóló beszámolót 38.755.514,- Ft teljesített bevétellel és 38.362.556 Ft teljesített kiadással – a csatolt előterjesztés szerinti tartalommal elfogadta.

Határidő: 2017. május 31.

Felelős: jegyző

---------------------------------

1. **Beszámoló az Iszkaszentgyörgyi Közös Önkormányzati Hivatal 2016. évi munkájáról – a jegyző előterjesztésében**

**Kovács Edit jegyző:**

A 2016. évben a hivatal 7,5 fővel látta el a feladatokat, ebből 1 fő az adó ügyeket látta el 4 órás részmunkaidőben. Tartós távolléten, GYED-en 1 fő tartózkodik. Az ügyfélfogadási rend és a pénztár nyitva tartása nem változott, Bakonykútiban kedden van ügyfélfogadása a jegyzőnek, ahogy az előző években is. Néhány szóban megemlítette a testületi ülések számával kapcsolatosan elkészített statisztikát. Kiemelte a pályázatok miatti többlet feladatokat, az irattárrendezéssel járó munkát. Véleménye szerint a belső ellenőrzés rendszerének változása pozitív irányban befolyásolja és segíti a szakszerű munkavégzést. Előre nem tervezhető plusz feladat volt a népszavazás lebonyolítása. A háziorvosi ellátás változásában is nagy feladatot kapott a hivatal, a működési engedély és a finanszírozás megszervezése és lebonyolítása terén. Az óvodai konyha átszervezése és visszaszervezése is a tavalyi évet terhelte. Megemlítette még az Iszkaszentgyörgy-Csór Szociális Társulás kibővülését Bakonykúti, Pátka, Zámoly csatlakozásával. A hivatal dolgozói megpróbálnak a felsőbb szervek előírásainak megfelelni, a Kormányhivatal részéről tett észrevételekre megteszik a szükséges lépéseket, munkájukban elmarasztalásban nem részesültek.

**Gáll Attila Iszkaszentgyörgy polgármestere:**

Megelégedését fejezte ki a hivatal munkavégzésével és a munkatársak egymást erősítő magatartásával kapcsolatban. Megkérdezte, kíván-e valaki az elhangzottakhoz hozzászólni. Mivel vélemény, hozzászólás nem volt, javasolta a beszámoló elfogadását. Kérte az Iszkaszentgyörgyi képviselőket, szavazzanak a kérdésben.

*Iszkaszentgyörgy Község Önkormányzat Képviselő-testülete 4 igen szavazattal, ellenszavazat és tartózkodás nélkül a következő határozatot hozta:*

**Iszkaszentgyörgy Községi Önkormányzat Képviselő-testületének**

**85/2017. (V.24.) önkormányzati határozata**

***az Iszkaszentgyörgyi Közös Önkormányzati Hivatal 2016. évi munkájáról szóló beszámoló elfogadásáról***

Iszkaszentgyörgy Község Önkormányzat Képviselő-testülete az Iszkaszentgyörgyi Közös Önkormányzati Hivatal 2016. évi munkájáról szóló beszámolót – a csatolt előterjesztés szerinti tartalommal elfogadta.

Határidő: folyamatos

Felelős: jegyző

--------------------------------------------

**Marics József Bakonykúti polgármestere:**

Csatlakozott Gáll Attila polgármester véleményéhez, örömét fejezte ki, hogy a fluktuáció megállt, stabil munkatársi közösség alakult ki. A lakosság részéről is pozitív jelzések érkeztek a hivatali munkavégzéssel kapcsolatban. Kérte Bakonykúti képviselőit, amennyiben elfogadják a beszámolót, kézfelemeléssel jelezzék.

*Bakonykúti Község Önkormányzat Képviselő-testülete 4 igen szavazattal, ellenszavazat és tartózkodás nélkül a következő határozatot hozta:*

**Bakonykúti Községi Önkormányzat Képviselő-testületének**

**40/2017. (V.24.) önkormányzati határozata**

***az Iszkaszentgyörgyi Közös Önkormányzati Hivatal 2016. évi munkájáról szóló beszámoló elfogadásáról***

Bakonykúti Község Önkormányzat Képviselő-testülete az Iszkaszentgyörgyi Közös Önkormányzati Hivatal 2016. évi munkájáról szóló beszámolót – a csatolt előterjesztés szerinti tartalommal elfogadta.

Határidő: folyamatos

Felelős: jegyző

------------------------------------

1. **Javaslat az óvodai nevelésre vonatkozó feladat-ellátási megállapodás felülvizsgálatára**

**Gáll Attila Iszkaszentgyörgy polgármestere:**

Megkérdezte jegyzőasszonyt, miért van szükség a megállapodás felülvizsgálatára.

**Kovács Edit jegyző:**

A korábban megkötött óvoda feladat-ellátási szerződés 2017. augusztus 31-én lejár, ezért kell megújítani a következő négy évre. Változás a tartalmában nem lesz, ugyanúgy a normatíván felüli költségek megosztása a szerződés tárgya.

**Gáll Attila Iszkaszentgyörgy polgármestere:**

Örömmel jelentette be, hogy Iszkaszentgyörgy ismét elnyert egy Belügyminisztériumi pályázatot, 31 millió forintot, melyhez az önerő 10-11 millió forint. Ebből az összegből az óvoda konyhája kerül bővítésre, a munkálatok most kezdődtek. A beruházás némi kellemetlenséggel fog járni, hiszen az udvar egy része munkaterületté vált, így a gyerekeknek kisebb tér áll rendelkezésre. A konyha jelenlegi kapacitása 220 adag, amelyet a bővítéssel 400 adagra szeretnének emelni. Megemlítette, hogy TAO pályázati forrásból, és 30%-os önerőből műfüves sportpálya épül az óvoda mellett, melynek munkálatai most kezdődtek. Szeptembertől a megnövekedett létszám miatt el kell indítani a negyedik óvodai csoportot, így már két és fél éves kortól tudják fogadni a gyermekeket. 2018. december 31-ig a törvényi előírás alapján létre kell hozni a bölcsődét. Az, hogy milyen formában tudja az önkormányzat ezt a feladatot megoldani, még kérdéses. Reményét fejezte ki, hogy ebben is tudnak majd Bakonykútival együttműködni. Kérte Iszkaszentgyörgy képviselőit, amennyiben egyetértenek a szerződés elfogadásával, kézfeltartással jelezzék.

*Iszkaszentgyörgy Község Önkormányzat Képviselő-testülete 4 igen szavazattal, ellenszavazat és tartózkodás nélkül a következő határozatot hozta:*

**Iszkaszentgyörgy Községi Önkormányzat Képviselő-testületének**

**86/2017. (V.24.) önkormányzati határozata**

**az óvodai nevelésre vonatkozó köznevelési szerződés elfogadásáról**

Iszkaszentgyörgy Község Önkormányzat Képviselő-testülete az Iszkaszentgyörgyi Vackor Óvoda és Konyha közös fenntartására vonatkozó köznevelési szerződést a csatolt előterjesztés szerinti tartalommal elfogadta.

Határidő: folyamatos

Felelős: jegyző

------------------------------------

**Marics József Bakonykúti polgármestere:**

A témához kapcsolódva hozzátette, hogy az első feladat-ellátási szerződés megkötését megelőzően, közös fenntartásban volt az óvoda és az iskola. Jogszabályi változások miatt kellett ezen változtatni. Ha közös fenntartásban lenne az óvoda, akkor 189.000.-Ft/fő bejárási költség járna annak a gyermeknek, aki igénybe venné, de ehhez menetrenden kívüli járatot és kísérőt kellene biztosítani. Jelenleg egy gyermek venné ezt igénybe, ezért nem indokolt a közös fenntartás létrehozása. Javasolta a szerződés elfogadását. Kérte Bakonykúti képviselőit, szavazatukat kézfelemeléssel jelezzék.

*Bakonykúti Község Önkormányzat Képviselő-testülete 4 igen szavazattal, ellenszavazat és tartózkodás nélkül a következő határozatot hozta:*

**Bakonykúti Községi Önkormányzat Képviselő-testületének**

**41/2017. (V.24.) önkormányzati határozata**

**az óvodai nevelésre vonatkozó köznevelési szerződés elfogadásáról**

Bakonykúti Község Önkormányzat Képviselő-testülete az Iszkaszentgyörgyi Vackor Óvoda és Konyha közös fenntartására vonatkozó köznevelési szerződést a csatolt előterjesztés szerinti tartalommal elfogadta.

Határidő: folyamatos

Felelős: jegyző

--------------------------------------------

1. **Egyebek**

**Gáll Attila Iszkaszentgyörgy polgármestere:**

Megkérdezte képviselőtársait, a napirendhez van-e bármely téma, amit szükségesnek tartanak megbeszélni. Mivel nem volt javaslat, átadta a szó Marics József Bakonykúti polgármesterének.

**Marics József Bakonykúti polgármestere:**

Elmondta, hogy egy témáról szeretne beszélni. Nemrégiben kapott a Faluszövetségtől egy levelet, melyben felhívják a polgármesterek figyelmét, hogy 2018-tól az önkormányzatoknak az ügyfeleik részére biztosítani kell az e-ügyintézést. Ehhez 2017. június 30-ig el kell készíteni egy ütemtervet. Megkérdezte Gáll Attilát, tettek-e már az ügyben valamit.

**Gáll Attila Iszkaszentgyörgy polgármestere:**

Elmondta, hogy még nem volt ideje a témával foglalkozni.

**Kovács Edit jegyző:**

Ma érkezett az anyag, megígérte, hogy pontosan utána fog nézni a felhívásnak és a teendőknek.

-------------------------------------

Mivel több hozzászólás nem volt a polgármesterek az együttes ülést bezárták.

K. m. f.

Gáll Attila Marics József

polgármester polgármester

Iszkaszentgyörgy Bakonykúti

Kovács Edit

jegyző